Ná die Springbokke se nederlaag teen Engeland is Suid-Afrika steeds vyfde op die wêreldranglys.
Dit lyk of die Bokke Saterdag hul sterkste span teen Frankryk sal kan kies. Faf de Klerk, Willie le Roux, Cheslin Kolbe, Franco Mostert, Francois Louw en Vincent Koch het hulle by die Bokgroep in Parys aangesluit vir Saterdag se toets.
In die Pro14-reeks is die Glasgow Warriors die voorlopers op die punteleer in Konferensie A. Leinster is gemaklik voor in Konferensie B.
Die Blitsbokke is besig met hul finale voorbereidings vir Wêreldrugby se sewesreeks wat aan die einde van die maand in Dubai afskop. Seabelo Senatla, Kwagga Smith, Dylan Sage, Ruhan Nel, Rhyno Smith en Tim Agaba fokus nie meer op sewes nie terwyl Cecil Afrika, Stedman Gans en Heino Bezuidenhout beseer is.
Die Blitsbokke se huidige groep is:
Chris Dry, Impi Visser, Ryan Oosthuizen, Philip Snyman, Zain Davids, Kyle Brown, Selvyn Davids, Dewald Human, Justin Geduld, Werner Kok, Siviwe Soyizwapi, Stedman Gans, Cecil Afrika, Rosko Specman, Branco du Preez, Muller du Plessis, Mfundo Ndhlovu, James Murphy en JC Pretorius.
Ná die Parys‑meesters vir mans is Novak Djokovic weer die voorste speler in die wêreld.
Novak Djokovic (SRB) 8 045
Rafael Nadal (ESP) 7 480
Roger Federer (SUI) 6 020
Juan Martín Del Potro (ARG) 5 300
Alexander Zverev (GER) 5 085
Kevin Anderson (RSA) 4 310
Rafael Nadal het hom aan aanstaande week se ATP‑toer-finale in Londen onttrek. Nadal is steeds beseer.
Hierdie week is alle aandag op Suid-Afrika wanneer die Nedbank-uitdaagtoernooi in Sun City gespeel word. Dié toernooi begin Donderdag en verskeie Suid-Afrikaners sal skouer skuur met die room uit Europa. Dit is die tweede laaste toernooi in die wedloop na Dubai en bekendes soos Rory McIlroy en Sergio Garcia sal ook in aksie wees.
Op die jongste wêreldranglys is Justin Rose terug as die voorste speler.
39 Louis Oosthuizen
48 Branden Grace
Die Proteas het hul eerste eendagwedstryd teen Australië gemaklik gewen. Die tweede wedstryd in dié reeks word Vrydag in Adelaide gespeel.
Die toets tussen Sri Lanka en Engeland begin vandag in Galle.
In die plaaslike vierdagreeks het drie wedstryde gister om 10:00 begin.
Highveld Lions 300/7
Ná die Maleisiese MotoGP (die tweede laaste wedren van die jaar) is Marc Marquez (Repsol Honda) nou 101 punte voor sy naaste teenstander.
In Moto2 is Suid-Afrika se Brad Binder (KTM) derde op die punteleer.
Frankryk en Suid-Afrika se derde toets word Vrydag gespeel. Frankryk loop met 1 – 0 voor in die reeks van vier wedstryde.
In die Engelse Premierliga is daar gister een wedstryd gespeel.
Huddersfield Town 1 – 0 Fulham
In Suid-Afrika is die Telkom-uitdaging se vier laaste spanne bepaal.
Die spanne is Kaizer Chiefs, Bidvest Wits, Orlando Pirates en Baroka.